el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el it es en en el en el el el el el el el el el el el el el el el el el es en en el en el el el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Την απόφαση να μην καταργηθεί η Κάρτα Φιλάθλου αλλά να αλλάξει η πρόνοια για τα ποινικά αδικήματα και να μετατραπούν σε πειθαρχικά και να βαραίνουν τα σωματεία, πήρε η σύσκεψη υπό τον Υπουργό Δικαιοσύνης και Δημοσίας Τάξεως Ιωνά Νικολάου. Η σύσκεψη πραγματοποιήθηκε σήμερα στο Υπουργείο μετά από αίτημα της ΚΟΠ και των σωματείων και σε αυτή συμμετείχαν ο Πρόεδρος και αντιπροσωπεία του ΚΟΑ, καθώς και ο Πρόεδρος και αντιπροσωπεία της ΚΟΠ.
Σε δηλώσεις του μετά τη συνάντηση, ο Υπουργός είπε πως πραγματοποιήθηκε η συνάντηση που είχε ζητήσει η ΚΟΠ, στην οποία συζητήθηκε το θέμα της έκδοσης της κάρτας φιλάθλου και γενικότερα τα ζητήματα που συνδέονται με τον μειωμένο αριθμό φιλάθλων από τα γήπεδα.
Αναφερόμενος στις αποφάσεις, ο κ. Νικολάου είπε πως το πρώτο είναι πως η έκδοση της Κάρτας Φιλάθλου και η τήρηση του Μητρώου παραμένει όπως προβλέπεται στη νομοθεσία, δηλαδή δεν θα υπάρξει οποιαδήποτε διαφοροποίηση στην έκδοση της Κάρτας. Όμως, πρόσθεσε, θα υπάρξουν αλλαγές στις πρόνοιες που προβλέπονται σήμερα ως ποινικά αδικήματα.
Απ’ εκεί και πέρα, συνέχισε, αν το σωματείο κρίνει πως πρέπει να επιδιώξει την οποιαδήποτε κατανομή ευθύνης στο πρόσωπο που προέβη στη συγκεκριμένη πράξη, είναι θέμα που θα αφορά το σωματείο.
Ο κ. Νικολάου είπε πως κατά τη συνάντηση υπήρξε ενημέρωση των παρευρισκόμενων για τα επόμενα βήματα που προωθούνται για την υλοποίηση των μέτρων που προβλέπονται στη σχετική νομοθεσία. Ο ΚΟΑ ενημέρωσε ότι προωθείται σε σύντομο χρονικό διάστημα η εφαρμογή του συστήματος της ταξιθέτησης, είπε, και σημείωσε πως είναι κοινή η διαπίστωση όλων, ότι χρειάζονται να γίνουν βελτιωτικά έργα για τις υποδομές των γηπέδων.
Παράλληλα, είπε πως ο ΚΟΑ θα αξιολογήσει και θα ιεραρχήσει τις αλλαγές που θα πρέπει να γίνουν στα γήπεδα ώστε να αρχίσει σταδιακά η υλοποίηση τους σε συνεργασία με τους ιδιοκτήτες ή τους διαχειριστές των γηπέδων.
Ο Υπουργός ανέφερε ακόμη ότι αποφασίστηκε να εξεταστούν περαιτέρω οι λόγοι, για τους οποίους κάποιοι να αποφεύγουν ή να παρακολουθήσουν έναν αγώνα από το γήπεδο και όχι από την τηλεόραση τους. «Θα εξετάσουμε αυτά τα θέματα και στη συνέχεια, θα παρακολουθούμε την υλοποίηση τους και σύντομα εκεί που θα χρειαστεί να υπάρξει οποιαδήποτε παρέμβαση θα υπάρξει παρέμβαση από μέρους μας», είπε.
Ερωτηθείς αν η απόφαση για συνέχιση της έκδοση της Κάρτας Φιλάθλου με τον τρόπο που γίνεται βρίσκει σύμφωνα τα σωματεία, ο κ. Νικολάου είπε πως μετά από έντονο προβληματισμό που είχε γίνει, αφού αναλύθηκαν όλα τα δεδομένα και οι δυνατότητες που υπάρχουν οι απαιτήσεις, αφού επεξηγήθηκε πλήρως ο τρόπος που γίνεται η προστασία των προσωπικών δεδομένων, ο οποίος ικανοποιεί και την Επίτροπο Προστασίας των Προσωπικών Δεδομένων, αποφασίστηκε να μείνει η κάρτα ως έχει.
Σε ερώτηση κατά πόσον υπάρχει χαλάρωση των μέτρων από ποινικά σε πειθαρχικά ώστε να μεταβαίνουν στο γήπεδο όλοι όσοι φοβόντουσαν πως αν έκαναν κάτι θα ήταν αντιμέτωποι με τον Νόμο, ο κ. Νικολάου είπε πως δεν υπάρχει χαλάρωση. «Αντιθέτως, θα διευκολύνουμε περισσότερο τον αποτελεσματικότερο έλεγχο των πράξεων, οι οποίες θα μπορούσαν να αποφευχθούν με τη συνεργασία των ίδιων των σωματείων», είπε.
Εξήγησε πως από τη στιγμή που τα παραπτώματα θα είναι πειθαρχικά και την ευθύνη θα την έχει το ίδιο το σωματείο, το οποίο θα υποστεί και την πειθαρχική δίωξη, τότε τα σωματεία θα μεριμνήσουν να ληφθούν μέτρα για αποφυγή τέτοιων πράξεων. Σημείωσε πως μέσα από την μέχρι σήμερα εμπειρία, τέτοιες πράξεις, δυστυχώς, δεν μπορούσε να διαπιστωθούν οι υπαίτιοι με αποτέλεσμα να μην γίνεται ο σωστός έλεγχος από τα σωματεία.
Ερωτηθείς ποιες κυρώσεις θα έχει το σωματείο σε περίπτωση που οι οπαδοί του δεν συμμορφώνονται, είπε ότι θα τιμωρείται από την ΚΟΠ όπως τιμωρείτο για πειθαρχικά παραπτώματα.
Σε παρατήρηση πως αυτό που προτείνεται σήμερα είναι ότι γινόταν στο παρελθόν, δηλαδή στην περίπτωση που ριχνόταν μια φωτοβολίδα θα τιμωρείται το σωματείο και όχι ο συγκεκριμένος οπαδός που την πέταξε, ο κ. Νικολάου είπε πως η ρίψη φωτοβολίδας έχει διάφορες συνιστάμενες.
Όπως είπε αν ένας οπαδός ρίξει μια φωτοβολίδα, η οποία θέτει σε κίνδυνο την ασφάλεια κάποιου πολίτη είναι διαφορετικό από το αν ρίξει μια φωτοβολίδα σε ένα χώρο κενό. Επίσης, είναι άλλο το άναμμα μιας φωτοβολίδας από το να την ρίξεις στην αντίπαλη κερκίδα. «Είναι διάφορες οι συνισταμένες που θα πρέπει να εξεταστούν και οι οποίες θα πρέπει να διευκρινιστούν στη Νομοθεσία», είπε και πρόσθεσε πως με βάση και με πρότυπα άλλων χωρών, υπάρχει ο ισχυρισμός ότι κάπου στη Νομοθεσία έχουν περιληφθεί κάποιες πράξεις ως ποινικά αδικήματα, που μπορεί να αποτελεί και υπερβολή.
Όπως είπε, στη συνέχεια, όταν ένα σωματείο γνωρίζει ότι κινδυνεύει να τιμωρηθεί το ίδιο τότε θα μεριμνήσει με πολλούς τρόπους να αποφευχθούν τέτοιες πράξεις, όπως μερίμνησαν σε κάποιες περιπτώσεις όταν ένιωσαν ότι η καμπάνα από διεθνείς οργανισμούς ήταν πολύ αυστηρές.
Ερωτηθείς για το θέμα των Stewards, ο κ. Νικολάου είπε πρόκειται για ένα θεσμό που θα πρέπει να ενισχυθεί καθώς υπάρχουν κάποια προβλήματα που θα πρέπει να συζητηθούν και με την ΚΟΠ, και εξέφρασε την πεποίθηση πως σε αυτό το θέμα των stewards θα υπάρξει κατάληξη για να είναι πιο αποτελεσματική η παρουσία τους. «Εχουμε συμφωνήσει ότι είναι σωστή η φιλοσοφία ότι η Αστυνομία θα πρέπει να μείνει εκτός των γηπέδων και πως το ρόλο της Αστυνομίας εντός του γηπέδου σε ότι αφορά την ευταξία, θα πρέπει να αναλάβουν οι Stewards», κατέληξε.